Першыя кiеўскiя ўражаннi словамi не перадасi. Едзем да гасцiнiцы. З аднаго боку, ля Вярхоўнай Рады, мiтынгуюць крымскiя праваабаронцы, якiя заклiкаюць "Майдан, прачнiся, за меч вазьмiся!", з другога - хрэсны ход... I толькi ля Палаца спорту натоўпы людзей, якiя дакладна ведаюць, дзеля чаго прыйшлi: а цi не будзе лiшняга бiлецiка калi не на паўфiнал-фiнал, то хоць бы на генеральную рэпетыцыю? Мяркуючы па ўсiм, бiлеты яшчэ ёсць - ва ўсякiм разе, перакупшчыкi змоўнiцкiм шэптам прапануюць "унiкальную i апошнюю магчымасць убачыць супершоу на свае вочы".